નવી દિલ્હી- સુનંદા પુષ્કર અપમૃત્યુ કેસમાં કોંગ્રેસ પાર્ટીના નેતા અને સુનંદા પુષ્કરના પતિ શશી થરુર માટે રાહતના સમાચાર છે. દિલ્હીની પટિયાલા હાઉસ કોર્ટે શશી થરુરના જામીન મંજૂર કર્યા હતા. ઉલ્લેખનીય છે કે, આ કેસના અનુસંધાને શશી થરુર આજે એડિશનલ ચીફ મેટ્રો પોલિટન મેજિસ્ટ્રેટ સમક્ષ હાજર થયા હતા. સુનાવણી દરમિયાન કોર્ટે જણાવ્યું કે, શશી થરુરને જામીન માટે નવેસરથી કોઈ અરજી દાખલ કરવાની જરુર નથી. કારણકે શશી થરુર આગોતરા જામીન માટે અગાઉથી જ અરજી દાખલ કરી ચૂક્યા છે. આ કેસની વધુ સુનાવણી 26 જુલાઈએ કરવામાં આવશે.